Source: https://www.vzory-zmluv-zadarmo.sk/reality-nehnute-nosti-stavba/byty-vo-vlastnictve/zmluva-o-prevode-vlastnictva-druzstevnho-bytu/
Timestamp: 2020-07-10 10:21:50+00:00
Document Index: 15374075

Matched Legal Cases: ['súd ', 'čl. 3', '§23', 'čl.1', 'čl. 2', 'čl. 1', 'čl. 3', '§15']

Zmluva o prevode vlastníctva družstevného bytu
Celkom hlasovalo: 45428
Vzory zmluv zadarmo > Reality, nehnuteľnosti, stavba > Byty vo vlastníctve > Zmluva o prevode vlastníctva družstevnho bytu
Zmluva o prevode vlastníctva družstevnho bytu
Alternatívny názov: Prevod družstevného bytu
Popis: Vyberte si vzor zmluvy o prevode vlastníctva družstevného bytu medzi bytovým družstvom ako prevádzajúcim a členmi družstva ako nadobúdateľmi o prevode vlastníctva.
vložené 16.augusta 2010 14:59 | zobrazené: 11 428x | stiahnuté: 995x
o prevode vlastníctva družstevného bytu
uzatvorená podľa zákona č.42/1992 Zb. o úprave majetkových vzťahov a vysporiadaní nárokov v družstvách v znení neskorších predpisov a zák.č. 182/1993 Z.z. o vlastníctve bytov a nebytových priestorov v znení neskorších zmien a doplnení
Prevádzajúci:
zastúpené predsedom Ing. Miroslavom Pekným
a členom predstavenstva Jurajom Nemcom
DIČ: 20212345678
IČDPH : SK12345678
č.ú. 123456789/0900
Obchodný register: Okresný súd Bratislava I.
Oddiel: Dr, vložka číslo 127/S
(ďalej len „prevádzajúci“)
ako členovia družstva
Manželka Mária Vážna, rod. Horváthová
( ďalej len „nadobúdateľ“ )
sa dohodli na uzavretí tejto zmluvy.
Predmetom prevodu vlastníctva podľa tejto zmluvy je prevod:
a) vlastníctva bytu č. 2 na 1. poschodí, vchod č. 1, bytového domu, súpisné číslo 14, na ulici Nábrežná, orientačné číslo 123, v Bratislave a jeho príslušenstva.
b) spoluvlastníckeho podielu na spoločných častiach a spoločných zariadeniach domu, uvedených v čl. 3 vo veľkosti
c) 75 m2/450 m2 (podlahová plocha bytu/úhrn podlahových plôch všetkých bytov v dome)
Nehnuteľnosti uvedené v ods. 1, sú zapísané na LV č. 1234 – vlastník SBD Bratislava I., pre obec Bratislava, katastrálne územie Staré Mesto, na Katastrálnom úrade Bratislava I., Správa katastra hlavného mesta Bratislava.
Popis a rozsah vlastníctva bytu
Byt pozostáva z 3 obytných miestností a príslušenstva, ktorým je kuchyňa, jedálenský kút, predsieň, WC, kúpeľňa , balkón, pivnica č. 2 o výmere 15 m2 nachádzajúca sa na prízemí.
Celková výmera podlahovej plochy bytu a jeho príslušenstva (bez plochy balkóna) je 75 m2.
Vybavením bytu je všetka jeho vnútorná inštalácia (potrubné rozvody vody, plynu, ústredného kúrenia, elektroinštalácie, kanalizácie) okrem stúpacích vedení, ktoré sú určené na spoločné užívanie, poštová schránka, zvonček, domáci telefón, príp. iné.
Vlastníctvo bytu vrátane jeho vybavenia a príslušenstva je ohraničené vstupnými dverami do bytu a do príslušenstva umiestneného mimo bytu, vrátane zárubní a hlavnými uzavieracími ventilmi prívodu teplej a studenej vody, plynu a elektrickými poistkami pre byt.
Určenie a popis spoločných častí a spoločných zariadení bytu
Spoločnými časťami domu sú: základy domu, strecha, chodby, obvodové múry, priečelia, vchody, schodištia, vodorovné nosné a izolačné konštrukcie a zvislé nosné konštrukcie.
Spoločnými zariadeniami domu sú: výťah, práčovňa, sušiareň, manglovňa, kočikáreň, STA, bleskozvod, vodovodné, teplonosné, kanalizačné, elektrické, telefónne a plynové rozvody v dome. Vodovodné a kanalizačné prípojky a to aj v prípade, ak sú umiestnené mimo domu slúžia výlučne tomuto domu.
Technický stav domu a bytu
Prevádzajúci prehlasuje, že nie sú mu známe také vady a poškodenia bytu a jeho vybavenia, spoločných častí a zariadení domu, na ktoré by mal nadobúdateľ upozorniť.
Nadobúdateľ vyhlasuje, že pred uzatvorením tejto zmluvy so oboznámil so stavom bytu a jeho vybavenia a so stavom spoločných častí a zariadení domu a v tomto stave ho preberá.
Pozemky, parcelné čísla 1234/56 predstavujú zastavanú plochu, na ktorej je postavený bytový dom, súpisné číslo 14.
V zmysle §23, ods. 5, zákona 182/1993 Z.z. v znení novely zák. č.151/1995 Z.z., zák.č. 158/1998 Z.z., zák.č. 173/1999 Z.z. a zák.č. 252/1999 Z.z. vzniká k pozemku, uvedenému v ods.1, právo zodpovedajúce vecnému bremenu v prospech vlastníkov bytov v dome, spočívajúce v práve stavby a povinnosť vlastníka pozemku strpieť užívanie pozemku vlastníkmi bytov a nebytových priestorov v dome a to v miere a rozsahu nevyhnutnom na to, aby osoby oprávnené z vecného bremena, mohli predmet svojho vlastníctva – byt s príslušenstvom v dome užívať.
Práva zodpovedajúce vecnému bremenu podľa ods. 1, vznikajú nadobúdateľovi nadobudnutím vlastníctva bytu.
Cena bytu uvedeného v čl.1, ods. 1 písm. a) a čl. 2 vrátane spoluvlastníckeho podielu uvedeného v čl. 1, ods. 1 písm. b) na spoločných častiach a spoločných zariadeniach domu, uvedených v čl. 3 je 110 000,- € ( slovom stodesaťtisíc Eur), ktorá sa rovná nesplatenému investičnému úveru s príslušenstvom pripadajúci na prevádzaný byt ku dňu 01.08.2010 (dátum, ku ktorému je vypočítaná anuita).
Cenu bytu nadobúdateľ uhradil prevádzajúcemu dňa 05.08.2010.
Prevádzajúci túto skutočnosť potvrdzuje.
Nadobúdateľ nemá ku dňu uzavretia zmluvy žiaden nedoplatok z vyúčtovania a na zálohových platbách nájomného.
Nadobúdateľ súhlasí, aby zostatok fondu opráv a údržby, pripadajúci na prevádzaný byt ku dňu prevodu, bol naďalej používaný a vedený správcom, ako rezerva na financovanie údržby a opráv spoločných častí domu a spoločných zariadení domu, v ktorom sa nachádza byt.
Nadobúdateľ berie na vedomie, že na základe Zmluvy o výkone správy zo dňa 20.07.2010, správu domu zabezpečuje prevádzajúci. Prevádzajúci zároveň oboznámil nadobúdateľa so zmluvou o výkone správy.
Nadobúdateľ vyhlasuje, že pristupuje k zmluve o výkone správy uvedenej v ods. 1.
Nadobúdateľ berie na vedomie, že na zabezpečenie pohľadávok vzniknutých z právnych úkonov týkajúcich sa domu, spoločných častí a spoločných zariadení domu a na zabezpečenie pohľadávok vzniknutých z právnych úkonov týkajúcich sa bytu v dome, ktoré urobil nadobúdateľ bytu v dome, v zmysle §15 Zákona č. 182/1993 Z.z. v znení zák.č. 151/1995 Z.z., zák.č. 158/1998 Z.z., zák.č.173/1999 Z.z. a zák.č. 252/1999 Z.z. vzniká k bytu záložné právo v prospech ostatných vlastníkov bytov číslo ( všetky byty, okrem bytu vlastníka, ktorému sa byt prevádza) v dome.
Uzavretím tejto zmluvy členstvo nadobúdateľa v prevádzajúcom družstve nezaniká, ak nadobúdateľ zaplatil prevádzajúcemu základný členský vklad vo výške 16,60 € ku dňu vkladu vlastníckeho práva bytu do katastra nehnuteľností.
Ak nadobúdateľ nezaplatil základný členský vklad vo výške a lehote uvedenej v ods.1, zaniká členstvo nadobúdateľa v prevádzajúcom družstve dohodou dňom vkladu vlastníckeho práva do katastra nehnuteľností.
Nadobúdateľ nadobudne vlastníctvo bytu s príslušenstvom a spoluvlastníctvo spoločných častí a spoločných zariadení domu vkladom do katastra nehnuteľností na Katastrálnom úrade Bratislava, Správa katastra hlavného mesta Bratislava.
Účastníci zmluvy žiadajú, aby bol do katastra nehnuteľností zapísaný vklad vlastníckeho práva k predmetu tejto zmluvy.
Táto zmluva sa vyhotovuje v piatich rovnopisoch, z ktorých jeden je pre prevádzajúceho a jeden pre nadobúdateľa a ostatné sú určené pre Katastrálny úrad Bratislava, Správa katastra hlavného mesta Bratislava.
Zmluvné strany vyhlasujú, že zmluvu uzavreli slobodne, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.
V Bratislave dňa 10.08.2010
predseda SBD
člen predstavenstva SBD
Zmluva o prevode vlastníctva družstevného bytu Hore
56 200x Zmluva o podnájme bytu
30 047x Dohoda o skončení nájmu s ...
23 225x Zmluva o zriadení spoločen...
17 511x Zmluva o výkone správy dom...
16 656x Žaloba o vypratanie bytu z...
11 428x Zmluva o prevode vlastníct...
4 037x Zmluva o podnájme bytu
2 736x Dohoda o skončení nájmu s ...
1 578x Zmluva o výkone správy dom...
Celkové návštevy: 32 093 499
Dnes: 1 467
Počet zobrazených vzorov: 19 539 579
Počet stiahnutých vzorov: 1 489 706